Document ID: 31988R3914

31988R3914
L 347/54
JURNALUL OFÍCIAL AL UNIUNII EUROPENE
REGULAMENTUL (CEE) NR. 3914/88 AL COMISIEI
din 14 decembrie 1988
privind procedurile analitice care trebuie utilizate pentru determinarea conținutului de zaharuri, materie grasă și substanță uscată a produselor de la codul 1905 90 30 din Nomenclatura Combinată
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului din 23 iulie 1987 privind nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3174/88 (2), în special articolul 9,
întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesară stabilirea unor dispoziții referitoare la procedurile analitice care trebuie utilizate pentru determinarea conținutului de zaharuri (totalul conținutului de zaharoză, fructoză, glucoză, lactoză, maltoză), de materie grasă și substanță uscată a produselor de la codul NC 1905 90 03;
întrucât, în urma studiilor și cercetărilor efectuate, procedurile analitice menționate la articolul 1 din prezentul regulament sunt considerate adecvate;
întrucât intrarea în vigoare a prezentului regulament implică abrogarea Regulamentului (CEE) nr. 2093/84 al Comisiei din 19 iulie 1984 privind procedura analitică care trebuie utilizată pentru determinarea conținutului de substanță uscată, materie grasă și de zaharuri al anumitor produse de panificație obișnuită de la poziția 19.07 din Tariful Vamal Comun (3);
întrucât dispozițiile prezentului regulament sunt conforme cu avizul Comitetului pentru Nomenclatură,
ADOPTĂ PREZENTUL REGULAMENT:
Articolul 1
Conținutul de zaharuri (totalul conținutului de zaharoză, fructoză, glucoză, lactoză, maltoză), de materie grasă și substanță uscată ale produselor de la codul NC 1905 90 30 se determină conform procedurilor precizate în continuare:
-
determinarea conținutului de zaharuri (totalul conținutului de zaharoză, fructoză, glucoză, lactoză, maltoză) se face prin HPLC;
-
determinarea conținutului de materii grase se face după hidroliza cu acid clorhidric. Se consideră materie grasă produsul care se obține după această hidroliză prin extracție cu eter de petrol;
-
determinarea conținutului de substanță uscată se face uscând o mostră reprezentativă la 103 plus sau minus 2 grade Celsius până la masa constantă.
Articolul 2
Regulamentul (CEE) nr. 2093/84 se abrogă.
Articolul 3
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 decembrie 1988.

Labels: 3
17
16